text: Grisevæddeløb og gummistøvlekast
  25 juli 2014 kl. 14.37
  På Ribe Dyrskue var der traditionen tro grisevæddeløb og gummistøvlekast. Og selvfølgelig masser af dyr.
  Ribe dyrskue kalder sig selv Danmarks smukkeste. Fredag blev det i hvert fald et af de varmeste. Det holdt dog ikke mennesker og dyr fra at konkurrere i mere eller mindre kuriøse konkurrencer.
  På de dyrskuet var der blandt andet grisevæddeløb, hvor seks grise deltog i kampen om at blive den hurtigste gris. Distancen på beskedne seks meter blev vundet flest gange af grisen 'Grønskollingen'.
  De tobenede skulle finde mesteren af støvlekast, og for en god ordens skyld kastede alle med den samme størrelse. For dem, der havde lyst til at kaste med fodtøj, var der blandt andet 250 dyr og store maskiner, man kunne kigge på.
  